**Tabloul tăcerii**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tabloul tăcerii

Când vara devine o toamnă târzie

iar ziua se pierde în noapte,

culoarea pe frunze e doar fantezie

şi struguri-ciorchini sunt lacrimi necoapte.

Când vântul strecoară doar şoapte prin măr,

arome plutind peste buze,

pe-alei cad castane, se scutur pe păr

din toamna târzie, reci frunze.

Ce palide-mi par culorile toamnei,

când soarele cade pe culmile serii!

în paşii mărunţi, doar zâmbetul doamnei

rămâne discret, în tabloul tăcerii.